open-index/open-wikipedia-markdown huggingface dataset:
Nokia

desno|mini|Centar firme u gradu Nokia u Finskoj

**Nokia** je finska firma za telekomunikacije. Nokia je bila 2012. među 10 najvećih svjetskih proizvođača mobilnih telefona.

## Historija
Inžinjer rudarstva Fredrik Istvam osnovao je 12. maja 1865 kod rijeke *Tammmerkoski* svoju prvu tvornicu papira. Nakon otvaranja druge tvornice 1871. na rijeci *Nokiatvirn* preduzeće postaje dioničko društvo pod imenom Nokia. U prvoj polovini 20. vijeka Nokia je prozvodila gumene točkove, čizme, kablove za slabu (telefonski) i jaku struju. 1960. osniva se odjeljenje za elektroniku. Od 1970. Nokia proizvodi i elektronske komponente za telekomunikaciju.
### Razvoj GSM standard
Nokia je znatno doprinijela razvoju GSM standarda nakon što je 1992. predstavila prvi GSM mobilni telefon (Nokia 1011).

### Razvoj smartphonea
2002. Nokia je uvela vlastiti smartphone, koji je napočetku imao veliki uspjeh,  Symbian 7650. Međutim menadžment je stalnim uvođenjem inovacija proizveo veliki broj neproduktivnih odjeljenja. Kad je Apple 2007. predstavio svoj prvi IPhone, tadašnji CEO Olli-Peka Kallasvuo je komentarisao da se radi *beznačajnom proizvodu*. Steve Ballmer CEO Microsofta je također bio skeptičan spram budućnosti smartphonea. Najveći uspjeh postigli su 2000. godine s modelom «3310», antena je bila skrivena u kućištu.
 2000-2004 Nokia je imala prosječnu neto dobit od oko 4 milijarde eura godišnje. 2005. Nokia je prodala 740 miliona komada mobilnih telefona u svijetu.

## Prekid saradnje sa Siemensom
Nokia je imala zajedničko preduzeće (en. Joint Venture) sa Siemensom pod nazivom "Nokia Siemens Network". Siemens je 2013. potpuno preuzeo Joint Venture. Prodajom koja je zvanično zaključena 2014. 25000 uposlenika Nokie će u budućnosti raditi za  Microsoft.

## Prodaja karti i navigacije HERE
Nokia je u augustu 2015 za 2,8 milijardi eura prodala HERE, svoj biznis s kartama i navigacijom, konzorciju Audi-a, BMW-a i Daimler AGu.

## Reference
Kategorija:Kompanije u Finskoj
Kategorija:Proizvođači mobilnih telefona
Kategorija:Nokia
Helena Paparizou

**Helena Paparizou** (grč. Έλενα Παπαρίζου; 31. januara 1982., Borås, Švedska) grčka je pjevačica, rođena i odrasla u Göteborgu u Švedskoj.

Vjerovatno je najpoznatija po tome šta je pobijedila na takmičenju *Eurosonga 2005*. godine, kada je predstavljala Grčku sa pjesmom *My Number One*.

## Diskografija 
### Albumi 
* 2004 - *Protereotita*
* 2005 - *Protereotita*: European Edition*
* 2005 - *My Number One*
* 2006 - *The Game Of Love*

### Singlovi 
* 2003 - *Anapantites Klisis*
* 2004 - *Treli Kardia*
* 2004 - *Katse Kala*
* 2004 - *Antithesis*
* 2005 - *My Number One*
* 2005 - *To Fos stin Psyhi*
* 2005 - *The Light In Our Soul*
* 2005 - *A Brighter Day*
* 2005 - *Mambo!*
* 2006 - *Gigolo*
* 2006 - *Heroes''

## Također pogledajte 
* Šlager

## Vanjski linkovi 
* Službena stranica
* Fan stranica
* Nezvanična stranica
* 

Kategorija:Rođeni 1982.
Kategorija:Grčke pjevačice
No Name

**No Name** ("Bezimeni") je šestočlani sastav iz Podgorice. Na Eurosongu 2005. u Kijevu, No Name su sa pjesmom *Zauvijek moja* osvojili 7. mjesto za Srbiju i Crnu Goru. Grupu čine: Marko Prentić, Danijel Alibabić, Bojan Jovović, Branko Nedović i Dragoljub Purlija. 2006. 2006. godine se ponovo, iako nije u praksi, prijavljuju na nacionalni izbor za predstavnika SCG na Evroviziji. Na crnogorskom izboru osvajaju 2. mjesto, a na velikom finalu, iz samo njima znanih razloga, žiri iz Crne Gore dodjeljuje sve ocjene 12 No Nameu, dok srbijanskim izvođačima dodjeljuju sve nule. Ovo je dovelo do jednog od najvećih skandala u histroji takmičenja. Zbog strašnog negodovanja publike, ali i protesta nekoliko dana poslije, niko iz SCG nije otišao na Eurosong. Ovo bi ujedno bio zadnji put da se ta zemlja predstavila na Eurosongu jer se nakon toga državna zajednica raspala, a sljedeće godine su nastupile odvojeno gdje je Srbija pobijedila.

## Također pogledajte 
* Eurovision Song Contest

 

Kategorija:Crna Gora
Kategorija:Crnogorske muzičke grupe
Pär Lagerkvist

mini|desno|Pär Lagerkvist
**Pär Fabian Lagerkvist** (Växjö, 23. maj 1891. - Stockholm, 11. juli 1974.), švedski književnik. 

## Biografija 
Vrlo rano se suprotstavlja obiteljskoj religioznosti i prihvaća vjeru u svijet budućnosti, te objavljuje svoje prve oporbenjačke tekstove i po idejama i po izboru. U kritičko-teorijskim radovima napada izrođeni naturalizam, zahtijevajući od književnosti jednostavnost folklorne predaje. Uzor su mu neposrednosti i sažetost Biblije, Kurana, sjevernjačkih saga i stare egipatske lirike. Prvi je švedski ekspresionista, u pjesmama i dramama izražava kaotični svijet iz doba Prvog svjetskog rata, oslanjajući se na djela kasnog Strindberga. U međuratnom razdoblju u njegovo djelo probijaju i svjetliji tonovi, koji se 30-ih godina ponovo pomračuju, kada Lagerkvist nastupa kao oštar borac protiv diktature i nečovječnosti. Godine 1933. kada Hitler dolazi na vlast, Lagerkvist piše "***Krvnika***", djelo koje je nedvojben protest protiv nasilja. Neprestano obuzet problemom zla, u svojoj najznačajnijoj prozi "***Patuljak***", predstavlja utjelovljenje svih negativnih ljudskih osobina, pa pomoću likova renesanse, simbolizira moderna stanja. Godine 1951. dobio je Nobelovu nagradu za književnost.

## Djela 
* "Željezo i ljudi" 
* "Vječiti smješak" 
* "Okrutne priče" 
* "Baraba" 
* "Sibila" 
* "Hodočasnik na moru" 
* "Posljednji čovjek" 
* "Čovjek bez duše" 
* "Pobjeda u tmini"

Lagerkvist, Pär
Lagerkvist, Pär
Lagerkvist, Pär
Lagerkvist, Pär
HomePNA

[mini|400p|desno|Primjer HomePNA [lokalna mreža|lokalne mreže gdje su pomoću telefonskih žica i HomePNA PCI ili USB uređaja spojeni računari i printer, a svi zajedno na WAN mrežu - internet]]

**HomePNA** je način umrežavanja računara preko telefonskih žica koje je jeftino, ne zahtijeva dodatne uređaje i radi na stalnih 10 Mbps.

HomePNA (*Home Phone-line networking*) je najčešći naziv za set specifikacija koje je uspostavio HPNA (*Home Phone Networking Alliance*) na kojima se temelji HomePNA. Najfriškija specifikacija HPNA 3.0 je razvijena od strane Broadcom-a i kartice zasnovane na toj specifikaciji rade na 10 Mbps brzini. HomePNA koristi metod poznat kao FDM (*frequency-division multiplexing*) koji dijeli frekventni opseg telefonske linije (slično kao kod DSL modema) te odvaja neiskorišteni opseg kojeg dijeli u odvojene podatkovne kanale koje koristi za prijenos podataka između računara. Moguće je istovremeno voditi razgovor preko telefona i imati računarsku mrežu preko istih telefonskih linija, čak je telefonska linija u mogućnosti podržati glasovni razgovor, DSL modem i HomePNA.

Da bi napravili jednu HomePNA mrežu trebamo odgovarajuće HPNA adaptere koji mogu biti u obliku interne kartice (PCI), te vanjskog uređaja (USB). Uz to, obično dođe i poseban softver koji će konfigurisati uređaje i samu mrežu. Ovakve mreže se obično koriste za manje zahtijevnije korisnike koji ne trebaju velike brzine kao što nudi Ethernet mreža. Ovakva mreža je prvenstveno namijenjena korisnicima koji žele jednostavnu mrežu bez dodatnih kablova i dobru pouzdanost.

## Također pogledajte 
*Telefon
*Ethernet
*HomePlug
*Wi-Fi

## Reference 
## Vanjski linkovi 
Kategorija:Računarske mreže
Metida (čvor)

**Metida** se može odnositi na:

* Metida (mjesec), jupiterov satelit
* Metida (mitologija), lik iz grčke mitologije
* 9 Metida, asteroid
* Métida (narod), narod u Kanadi
* Metida (sprud), pješćani sprud, vrh podmorskog vulkana Tonga, koji povremeno erumpira i stvara otok Late'iki
* lik iz RPG igre  *Werewolf: The Apocalypse*
Ontario (jezero)

**Jezero Ontario** je jedno od pet Velikih jezera koji se nalaze na granici između SAD-a i Kanade. Na sjeveru, zapadu i jugozapadu jezero je okruženo kanadskom provincijom Ontario dok se na njegovom jugu nalazi američka savezna država New York.
Ime jezera je nastalo od izvedenice od huronske riječi ontarí:io (što znači veliko jezero). Kanadska provincija Ontario je kasnije dobila ime po jezeru.

mini|desno|200px|Jezero Ontario i ostala Velika jezera
## Također pogledajte 
* Nijagara

## Reference 
Kategorija:Jezera u Kanadi
Kategorija:Jezera u Sjedinjenim Američkim Državama
Kategorija:Geografija New Yorka
Branka Raunig

**Branka Raunig**, (1935, Sarajevo - 13. juni 2008. Bihać) je bila jugoslovenska arheologinja. Poznata je po istraživanju Japoda te dezitijatske gradine Pod, u blizini Bugojna.

Obrazovala se u Srbiji i Hrvatskoj a radila i usavršavala se u BiH i Hrvatskoj.

## Biografija 
U Kraljevu je završila osnovnu školu i gimnaziju. Studirala je arheologiju na Univerzitetu u Beogradu i diplomirala 1958. u klasi profesora Branka Gavele. 1971. obranila je magistarski rad "*Japodski kameni sepulkralni i sakralni spomenici"*, a doktorsku disertaciju "*Figuralne predstave u kulturi prahistorijskih Japoda*" 1997. godine također na Univerzitetu u Beogradu.

Od 1959. radila je kao arheologinja u Muzeju Pounja u Bihaću, zatim nekoliko godina u Muzeju Đakovštine u Đakovu. 1971. se vratila u Bihać na položaj direktorice Muzeja Pounja i rukovoditeljice arheološkog odjeljenja. Penzionisana je 1998. od tada je i surađivala u Godišnjaku Centra za Balkanološka ispitivanja Akademije nauka i umjetnosti u Sarajevu. Učestvovala je na brojnim arheološkim iskopavanjima širom Jugoslavije, dok je na terenu Muzeja Pounja organizirala i rukovodila nizom istraživanja pretežno japodskih, dezitijatski, drugih antičkih i srednjovjekovnih lokaliteta.

## Djela 
desno|245x245px
Objavila je više od 40 naučnih priloga u  arheološkim časopisima, kao što su: Glasnik Zemaljskog muzeja u Sarajevu, Wissenschaftliche Mitteilungen aus Bosnisch-herzegovinischen Landesmuseums Sarajevo, Zbornik krajiških muzeja Banja Luka, Radovi Muzeja grada Zenice, Lika – izdanje Hrvatskog arheološkog društva Split, Vjesnik Arheološkog muzeja Zagreb, Opuscula archaeologica Zagreb, Arheološki vestnik Ljubljana, Arheološki pregled Ljubljana, Starinar Beograd, Arheološki pregled Beograd i dr.

S obzirom na činjenicu da je bila jedini arheolog na prostoru od cca 5000&nbsp;km2 bavila se svim periodima, te je objavila nekoliko tekstova o antičkim nalazima iz Pounja, kao i o kasnosrednjovjekovnim gradovima. Njenu osnovnu preokupaciju predstavljala je prahistorija i to posljednji milenij prije naše ere, kada su na širem prostoru oko Bihaća živjeli pripadnici plemenske zajednica Japoda, čijem je proučavanju posvetila pretežan dio svoga angažmana u arheološkoj nauci. Knjigu Japodska kulturna grupa objavila je 2004.. godine.

## Smrt
Branka Raunig preminula je u Bihaću 13. juna 2008. godine od upale pluća. Bolovala je od astme.

## Reference 
## Vanjski linkovi 
* https://arheon.net/bosanskohercegovacke-arheologinje/
* http://av.zrc-sazu.si/pdf/41/AV_41_1990_Raunig.pdf
* https://hrcak.srce.hr/index.php?show=clanak&id_clanak_jezik=336787
* https://hrcak.srce.hr/5423

## Literatura 
* Borivoj Čović, Raunig Branka, AL BiH, Tom I, ZM, Sarajevo 1988., 144.
* Ilija Mandić, Iskre života što traje (Branka Raunig), Oslobođenje 37/11375, Sarajevo 3.2. 1980, (Žurnal 1), 3.
* Fekeža-Martinović Lidija, In memoriam, Dr. Branka Raunig (1935.-2008.), Glasnik Zemaljskog muzeja 52, Sarajevo 2010, 425-428.
* Umrla Branka Raunig, http://www.idoconline.info/article/465484 

Kategorija:Bosanskohercegovački arheolozi
Kategorija:Biografije, Sarajevo
Kategorija:Rođeni 1935.
Kategorija:Umrli 2008.
Kategorija:Jugoslavenski arheolozi
Apple I

mini|159x159px|Prvi Apple računar je u stvari bio samo osnovna ploča bez kutije|lijevoPrvi računar **Apple I** imao je sljedeće osobine: koristio je TV prijemnik kao zaslon, imalo osnovnu rutinu u ROM-u koju je pokretao računar pri uključenju, dok je za spremanje i učitavanje podataka korišteno okruženje prema kasetofonu. Brzina čitanja i upisivanja na kasetu bila je 1200 bit/s. Apple I je bio jednostavan računar, ali je za svoje vrijeme bilo vrhunac u dizajnu kućnih računara po svojim osobinama, jer mnogi kućni računari nisu imali vizuelni zaslon, a i zbog malog broja dijelova koje je koristilo.
Ovi računari su bili sastavljani u junu 1975, te je sastavljeno ukupno 200 Apple I računara.

## Također pogledajte 
* Apple I serija
* Apple Inc.
* Računar
* Mac OS
* Apple Macintosh
* Apple II
* Apple II+
* Apple IIe
* Apple IIc
* Apple IIc Plus
* Apple IIGS
* Apple III
* Spisak igara za Apple I

## Reference 
## Vanjski linkovi 
*Klub vlasnika Apple I
*Macintosh historija: Apple I
*Replica-1 - Orginalna kopija Apple I
*Apple I Priručnik za korisnike

Kategorija:Apple Inc.
Apple II

**Računar Apple II** (najčešće se označava sa ][ ili sa II) je u to vrijeme bio napredan: za razliku od Apple I, radio je čim se izvadi iz kutije i uključi u struju. *Apple II* je imao novi TV međusklop, koji je pohranjivao sliku u zasebnu memoriju i mogao prikazivati znakove kao i slike koje su kasnije bile u boji.

Novcem od banke i s novim dizajnom izgradnja *Apple II* je ubrzo završena. Novi računar je bio predstavljen javnosti na prvom Sajmu računara zapadne obale (*West Coast Computer Faire*) koji je trajao od 16. do 17. aprila 1977. Pojava *Apple II* na sajmu izazvala je pravu buru.

Od svoje pojave 1977, Apple je uspio prodati na milione primjeraka *Apple II* računara, kroz razne modele serije *Apple II* računara. Ovi računari nalazili su se u prodaji sve do kraja 80-ih godina 20. vijeka. Nisu ubrojene kopije ili klonovi koji su nastajali u drugim zemljama radi zadovoljenja potražnje.

Može se s pravom reći da je kompanija Apple pokrenula tržište kućnih računara te da je imala veliki uticaj u promovisanju računarstva u osnovnom i srednjem školstvu.

## Također pogledajte 
* Apple II serija
* Apple Inc.
* Računar
* Mac OS
* Apple Macintosh
* Apple I
* Apple II Plus
* Apple IIe
* Apple IIc
* Apple IIc Plus
* Apple IIGS
* Apple III
* Spisak igara za Apple II

## Reference 
## Vanjski linkovi 
Službena web stranica  

Kategorija:Apple Inc.
Apple III

Već 80ih godina tržište kućnih i osobnih računara je uhvatilo zamaha pa je Apple ubrzo dobio konkurente. Iako je Apple ][ bio računar izbora za mnoge male kompanije, u Appleu su bili uvjereni da treba stvoriti novi, složeniji računar koji bi se mogao mjeriti s novim konkurentima u tržištu poslovnog računarstva. Za ovo tržište je bio stvoren računar Apple /// koje je bilo potpuni neuspjeh, jer su računari bili skupi i skloni kvaru (zbog pregrijavanja) i u mnogim slučajevima nekompatibilni sa softverom napisanim za Apple ][. Razlog neuspjehu nije bila nekompetentnost računarskih arhitekata u kompaniji Apple, već stalno uplitanje Jobsa u zadavanju neostvarivih ciljeva, kao naprimjer nedozvoljavanju ugrađivanja ventilatora.

mini|196x196px|lijevo

U međuvremenu razne grupe unutar kompanije Apple radile su na računaru koje će posjedovati mnoge nove sposobnosti: slikovni korisnički interfejs (GUI), miš, sposobnost priključivanja u lokalnu mrežu LAN, te objektno orijentirano programiranje. 1983 na tržište izlazi računar **Apple Lisa**, koji je utjelovio sve nove pricipe ali je cijena bila prevelika: 10,000$. Ovaj računar zbog svoje cijene nije bilo prihvaćen od poslovnog tržišta, i tri godine poslije (1986.) Apple prekida proizvodnju. Apple Lisa nije bio jedini računar koji se razvijao po novim principima, drugi tim računarskih inženjera razvijao je računar Apple Macintosh koji je spasilo kompaniju Apple od skore propasti.

## Također pogledajte 
* Apple Inc.
* Računar
* Mac OS
* Apple Macintosh
* Apple I
* Apple II
* Apple II Plus
* Apple IIe
* Apple IIc
* Apple IIc Plus
* Apple IIGS
* Spisak igara za Apple I

## Reference 
## Vanjski linkovi 
Apple III u kompjuterskom muzeju 

Kategorija:Apple Inc.
Fenerbahçe SK

**Fenerbahçe SK** je profesionalni nogometni klub iz Istanbula, Turska. Takmiči se u Süper Lig, prvom rangu turskog nogometa.

## Historija
Uz Galatasaray SK i Beşiktaş JK jedan je od najpopularnijih i najtrofejnijih ne samo istanbulskih već općenito i turskih klubova. Ova tri nogometna kluba su jedini turski klubovi koji nikada nisu napuštali najelitniji rang turskog nogometa. Gradski derbi protiv Galatasaraya, nazvan Interkontinentalni derbi je jedan od najvećih gradskih derbija na svijetu, od britanskog Daily Maila 2009. godine proglašen kao drugi najpopularniji u historiji.

Fenerbahçe je osnovan prije više od stoljeća u okrugu Kadiköy u Istanbulu. Osnivači su bili Nurizade Ziya Songülen, Ayetullah i Necip Okaner. Ova grupa je tajno osnovala klub kako bi ostali neprimjetni, te kako ne bi došli u konflikt sa strogom osmanskom vlašću, u toku koje je sultan Abdulhamid II zabranio turskoj omladini osnivanje klubova i učešće u fudbalu koji su igrale engleske porodice. Nakon prvog sastanka osnivača, Nurizade Ziya Songülen izabran je za prvog predsjednika, dok su g. Ayetullah i Necip Okaner postali generalni sekretar i generalni kapetan. Prvi simbol kluba bio je svjetionik smješten na rtu Fenerbahçe, dok su prve boje kluba bile bijela i žuta, koje su predstavljale boje narcisa razasutih po istoimenom poluotoku.

## Uspjesi
***Süper Lig:**
****Datoteka:Cup Winner.png (19)**: 1959, 1960/61, 1963/64, 1964/65, 1967/68, 1969/70, 1973/74, 1974/75, 1977/78, 1982/83, 1984/85, 1988/89, 1995/96, 2000/01, 2003/04, 2004/05, 2006/07, 2010/11, 2013/14.
***Kup Turske:**
****Datoteka:Cup Winner.png (7)**: 1967/68, 1973/74, 1978/79, 1982/83, 2011/12, 2012/13, 2022/23.
***Superkup Turske:**
****Datoteka:Cup Winner.png (9)**: 1968, 1973, 1975, 1984, 1985, 1990, 2007, 2009, 2014, 2025.
***Kup Premijera:**
****Datoteka:Cup Winner.png (8)**: 1945, 1946, 1950, 1973, 1980, 1989, 1993, 1998.
***Atatürk kup:**
****Datoteka:Cup Winner.png (1)**: 1998.

## Bosanskohercegovački nogometaši
*Asim Ferhatović *(1963)*
*Demir Hotić *(1993)*
*Elvir Bolić *(1995–2000)*
*Elvir Baljić *(1998–1999)*
*Edin Džeko *(2023–2025)*

## Reference
## Vanjski linkovi
*Službena stranica
*Fenerbahçe na zvaničnoj stranici UEFA-e

Kategorija:Nogometni klubovi osnovani 1907.
Kategorija:Nogometni klubovi u Turskoj
Kategorija:Sport u Istanbulu
Vodopad Skakavac

* Vodopad Skakavac (Sarajevo), vodopad u blizini Sarajeva
* Vodopad Skakavac (Perućica), vodopad u sklopu NP Sutjeska
XML

**XML** (skraćenica na engleskom za **Extensible Markup Language**) je proširiv jezik za označavanje koji definira skup pravila za kodiranje dokumenata u obliku koji je ujedno i ljudima i mašinama čitljiv. On je definiran u specifikaciji XML 1.0 proizvedena od strane W3C zajedno sa nekoliko drugih srodnih specifikacija. **XML** je pojedostavljena verzija SGML-a (*Standard Generalized Markup Language*), koji se već decenijama koristi u izdavačkim sistemima.

Glavna upotreba XML-a danas je za razmjenu informacija između različitih računarskih sistema, naročito tih sistema koji su povezani preko Interneta.

Važno je navesti da HTML nije jedan od XML jezika jer ne zadovoljava *dobru strukturu* dokumenta. Međutim, XHTML jeste XML jezik jer zahtijeva *dobru strukturu* i *validitet* (tj. tačnost) dokumenta.

## Također pogledajte 
* :Kategorija:XML

## Reference 
Kategorija:Jezici za označavanje
Kategorija:W3C standardi
Kategorija:Formati datoteka
European Medicines Agency

**European Medicines Agency** (**EMEA**) je evropska agencija za odobravanje medicinskih proizvoda. Do 2004-te ova je organizacija nosila ime *The European Agency for the Evaluation of Medicine*.

## Historija 
Ova organizacija, jednaka američkoj Food and Drug Administration (FDA), osnovana je 1995-te pod pokroviteljstvom Evropske Unije i farmaceutske industrije, te kroz podršku pojedinih zemalja članica. Zemlje EU, te Norveška i Island su pokrivene radom ove agencije, tj. medicinski proizvodi koji su odobreni od strane EMEA su dozvoljeni za prodaju u EU, Norveškoj i Islandu, tj. zemljama EEA.

Locirana u Amsterdamu, EMEA je plod sedmogodišnjih pregovora zemalja članica EU i zamijenila je *Committee for Proprietary Medicinal Products* osnovan 1977-me, te *Committee for Veterinary Medicinal Products*, mada su oba ova tijela uskrsla kao osnovni naučni savjetodavni odbori.

## Vanjski linkovi 
* European Medicines Agency 

Kategorija:Medicinske organizacije
Univerzitet u Beču

mini|200p|Bečki univerzitet 
**Bečki univerzitet** je osnovan 12. marta 1365. od strane Hercoga Rudolfa IV. i njegove braće Albrehta III. i Leopolda III, i zato se naziva "Alma Mater Rudolphina". Smatra se jednom od najstarijih visokoškolskih ustanova u centralnoj Evropi i u njemačkom govornom području. Današnja glavna zgrada je izgrađena između 1877. i 1884. od Heinricha od Ferstela.

Univerzitet je od 1365. do 1975. bio jedina visokoškolska ustanova u Beču, a danas je sa oko 63.000 studenata najveći univerzitet u glavnom gradu Austrije.

Rektor univerziteta je Georg Winckler. Ovaj univerzitet se sastoji od više fakulteta i centara.

## Fakulteti i centri 
mini|160p|Univerzitetska biblioteka
mini|160p|Stepenište
* Katolički teološki fakultet
* Evangelistički teološki fakultet
* Pravni fakultet
* Fakultet prirodnih nauka
* Fakultet informatike 
* Historijsko-kulturnonaučni fakultet
* Filološko-kulturnonaučni fakultet
* Fakultet filozofije i obrazovanja
* Fakultet psihologije
* Fakultet sociologije
* Fakultet matematike
* Fakultet fizike
* Fakultet hemije
* Fakultet geologije, geografije i astronomije
* Fakultet životnih nauka
* Centar za translacijske nauke
* Centar za univerzitetski sport

## Također pogledajte 
* Obrazovanje u Austriji

## Vanjski linkovi 
* Bečki Univerzitet (njem./eng.) Službena stranica

Kategorija:Univerziteti u Austriji
Kategorija:Obrazovne institucije osnovane 1365.
Garmisch-Partenkirchen

**Garmisch-Partenkirchen** (29.875 stanovnika po podacima iz 2004) je lokalno trgovačko, kao i administrativno središte okruga Garmisch-Partenkirchen. Smješten je na  u regiji Oberbayern njemačke federalne pokrajine Bavarske, blizu granice s Austrijom.

Gotovo 1100 godina dva grada su bila zasebne zajednice sve dok Adolf Hitler nije godine 1935. nagovorio gradonačelnike Garmischa i Partenkirchena spoje dva sela uoči Zimskih olimpijskih igara 1936. Gradovi su ostali ujedinjeni i zovu se "Garmisch" na veliku žalost stanovnika Partenkirchena. Mnogi posjetitelji će zamijetiti moderni ugođaj Garmischa, dok ožbukani zidovi i kamenom popločane ulice Partenkirchena daju uvid u prošlost.

Grad spaja Autobahn (autoput), te željeznička veza s Münchenom, Innsbruckom, Reutteom te Zugspitzeom, najvišom planinom u Njemačkoj, koja se nalazi u blizini i ima 2962 m visine. Pogled na vrh je spektakularna te postoji nekoliko planinarskih staza.

Godine 1936. grad je bio domaćinom Zimske olimpijade. Tradicionalno se na prvi dan Nove godine u Garmisch-Partenkirchenu održava takmičenje u skijaškim skokovima kao dio turnira "Četiri skakakonice" (*Vierschanzen-Tournee*). Tamo se održavaju i natjecanja za Svjetski skijaški kup, najčešće na stazi Kandahar van grada.

Garmisch Partenkirchen je također omiljeno izletište za turiste željne skijanja, sanjkanja i planinarenja, te ima neke od najboljih skijaških instalacija u Njemačkoj.

Evropski centar za sigurnosne studije "George C. Marshall" je također smješten u Garmisch-Partenkirchenu. Marshallov Centar je međunarodno financiran i uglavnom ga vodi američko osoblje, a služi kao konferencijski centar za vlade širom svijeta, a pogotovo iz bivšeg SSSR-a i Istočne Evrope. Mali broj američkih trupa je također smješten u gradu i vodi rekreacijski centar za oružane sage (tzv. Edelweiss Ložu i izletište) u predgrađu Garmischa.

Garmisch-Partenkirchen je bio rodno mjesto Michael Endea, autora "Beskrajne priče" te je u njemu živio i kompozitor Richard Strauss.

## Reference 
## Vanjski linkovi 

Kategorija:Gradovi u Bavarskoj
Nordhausen

mini|280p|Nordhausen
**Nordhausen** (Tiringija) (Savezna Republika Njemačka), 89,32&nbsp;km2, Grad ima oko 44.272 stanovnika  *(31. 12. 2006)*

## Vanjski linkovi 
* http://www.nordhausen.de/ 
* http://www.dora.de/ 
* http://www.stadtmagazin-nordhausen.de/dora.html  
* http://www.hoeckmann.de/deutschland/thueringen.htm

## Reference
Kategorija:Gradovi u Tiringiji
Spisak predsjednika vlada Jugoslavije

**Premijer** ili **Predsjednik Saveznog izvršnog vijeća** Jugoslavije je bio na čelu vlade države Jugoslavije, od njenog začetka kao Kralejvine Srba, Hrvata i Slovenaca, 1918, pa sve do kraja Socijalističke Federativne Republike Jugoslavije u 1992.
## Kraljevina Jugoslavija 
* Petar Živković 1929. – 1932.
* Vojislav Marinković 1932.
* Milan Srškić 1932. – 1934.
* Nikola Uzunović 1934.
* Bogoljub Jevtić 1934. – 1935.
* Milan Stojadinović 1935. – 1939.
* Dragiša Cvetković 1939. – 1941.
* Dušan Simović 1941. – 1942.
* Slobodan Jovanović 1942. – 1943.
* Miloš Trifunović 1943. – 1944.
* Božidar Purić 1943. – 1944.
* Ivan Šubašić 1944. – 1945.
* Drago Marušič 1945.
* Josip Broz Tito 1945.

## FNR Jugoslavija 
* Josip Broz Tito (Hrvatska) 1945. – 1963.

## SFR Jugoslavija 
* Petar Stambolić (Srbija) 1963. – 1967.
* Mika Špiljak (Hrvatska) 1967. – 1969.
* Mitja Ribičič (Slovenija) 1969. – 1971.
* Džemal Bijedić (BiH) 1971. – 1977.
* Veselin Đuranović (Crna Gora) 1977. – 1982.
* Milka Planinc (Hrvatska) 1982. – 1986.
* Branko Mikulić (BiH) 1986. – 1988.
* Ante Marković (Hrvatska) 1989. – 1991.

## SR Jugoslavija 
* Milan Panić 1992. – 1993.
* Radoje Kontić 1993. – 1998.
* Momir Bulatović 1998. – 2000.
* Zoran Žižić 2000. – 2001.
* Dragiša Pešić 2001. – 2003.

## Također pogledajte 
* Spisak predsjednika vlada Srbije
## Reference
Kategorija:Spiskovi
Kategorija:Jugoslavija
Opera (preglednik)

**Opera** je internetski preglednik kojeg razvija firma Opera Software. Posljednja verzija trenutno radi na sistemu Microsoft Windows i macOS-u i koristi Blink layout engine. Ranija verzija koja koristi Presto layout engine je također podrživa, i dodatno se pokreće na Linuxu i FreeBSD sistemima. Od septembra 2014, Blink-bairana Linux verzija dostupna na beta streamu. Izdanja Opere su dostupna za uređaje koji pokreću Android, iOS, Symbian, Maemo, Bada, BlackBerry i Windows Mobile operativne sisteme, te za Java ME uređaje.

Prema Opera Softwareu, preglednik ima više od 350 miliona korisnica širom svijeta (276 miliona korisnika na mobilnoj verziji) u augustu 2014. Opera je bila poznata po kreiranju mnogih mogućnosti koje su ostali preglednici kasnije implementirali. Poznat primjer je Speed Dial.

## Reference 
## Vanjski linkovi 
* Zvanična stranica 

Kategorija:Internetski preglednici
Husum

**Husum** (frizijski: **Hüsem**) leži na zapadnoj obali Schleswig-Holsteina u Njemačkoj. Grad je danas glavni centar sjevernofrizijske oblasti, a često se naziva *sivim gradom kraj mora*.

Glavna gradska crkva je *Mariekirke* koju je izgradio danski arhitekta C.F. Hansen. 
Renesansni dvorac Husum Slot je izgrađen 1577-82. od strane grofa Adolfa od Gottorpa.

Husum je do 1864. bio važna eksportna luka za goveda.

U gradu je rođen i pisac Theodor Storm.

## Vanjski linkovi 
*Grad Husum 
*Husumhus

Kategorija:Gradovi u Njemačkoj
Crtani film

mini|desno|Animacija napravljena tehnikom "rotoscoping", sastavljena od osam crteža, koji se ponavljaju neprekidno, u petlji
thumb|*How Animated Cartoons Are Made* (1919)
**Crtani** ili **animirani film** je vid filmske umjetnosti. Za razliku od "običnog" filma, u crtanom filmu su likovi i pozadina nacrtani. U ovu se grupu često stavljaju i filmovi u kojoj niti likovi niti pozadina nisu nacrtani, ali nisu niti stvarni, živi likovi, nego lutke.Najveci proizvođači crtanog filma su drzave SAD i Japan.

## Historija animiranja 
Animacije potiču iz karikature, od italijanske riječi *caricare* koja znači preuveličavati ili uvećavati. Karikatura daje težinu najupečatljivijim fizičkim osobinama svog subjekta radi komičnog efekta. Veliki italijanski majstori poput Leonardo da Vincija, Annibale Carracci i Gian Lorenzo Beninija, svi su crtali ovu umjetničku formu.

Crtane filmove komercijalno značajne distribucije proizvode (proizvodile su) sljedeće države:

* Njemačka (Drijemko, Profesor Baltazar)
* Češka (Krtek, Vila Amalka, Pat i Mat)
* Slovačka (Pat i Mat)
* Poljska (Bolek i Lolek, Reksio)
* Mađarska (Gustav)
* Rusija (Ledena kraljica, Konjić grbonjić, Zec "Nu, pogodi", Maša i medvjed)
* Jugoslavija (Hrvatska) (Profesor Baltazar...) 
* Bosna i Hercegovina (Super Billy)
* Italija (Linija, Mariolino)
* Švicarska (Stripy, Pingu)
* Francuska (Asterix i Obelix, Pluk u svemiru )
* Španija
* SAD (Tom i Jerry, Fred Flintstone, Popeye, Simpsons, Duško Dugouško)
* Japan (Pokémon, Yu-Gi-Oh!, Yu-Gi-Oh! GX)

## Također pogledajte 
* Spisak animiranih serija
* Ledeno doba (animirani film)
* Kaze Ghost Warrior

## Reference 
Animirani film
Kategorija:Film
.bd

**.bd** je najviši Internet domen za Bangladeš. Ministarstvo za poštu i telekomunikacije Bangladeša upravlja ovom domenom. Registracije se vrše pod pod-domenima .com.bd, .net.bd, .org.bd, .mil.bd, .gov.bd i .edu.bd. Registracije .mil.bd i .gov.bd su dozvoljeni samo zvaničnim organima Bangladeša.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Bangladeš
Kategorija:Najviši državni domeni
.bj

**.bj** je najviši Internet domen za afričku zemlju Benin. Administracija ovog domena vrši ministarstvo za stanice i telekomunikacije Benina.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Benin
Kategorija:Najviši državni domeni
Mrežni protokol

**Mrežni protokol** je skup standardnih pravila za prikaz, signaliranje, i ovjeravanja podataka, te provjeravanje od grešaka koje je potrebno izvršiti da bi se podatak uopće poslao. Protokoli su standardi koji omogućavaju računarima da komuniciraju preko mreže. 
Specifikacija protokola obično uključuje :
* format poruke koja se prenosi
* tretman greške u komunikaciji
	
Za različite komunikacije postoje i različiti protokoli, ali svi koegzistiraju unutar fizičke implementacije mreže. Grupisanje protokola se vrši u 7 različitih nivoa po tzv. **OSI** modelu. Najviši nivo je aplikacijski, a najniži su protokoli koji se bave implementacijom komunikacije na fizičkom nivou
Princip 7 slojeva (Layer's) zasniva se na :
* sloj se kreira gdje su potrebne različite apstrakcije
* Svaki sloj izvodi strogo definisane funkcije 
* funkcija svakog sloja  je izabrana da zadovoljava međunarodne standardizovane protokole	
* granice sloja se odabiru tako da minimiziraju tok informacija kroz interfejs
* broj slojeva će biti dovoljno veliki da odvoji funkcije
* Svaki sloj na jednoj strani komunicira samo sa istovjetnim slojem na drugoj strani (1. sa 1., 5 sa 5. itd.)
* Niži sloj mora izvršiti podršku sloju iznad.

Koncept OSI zasniva se na sedam slojeva i to:
# Fizički sloj (Phisical layer)
# Podatkovni sloj (Data layer)
# Mrežni sloj (Network layer)
# Transportni sloj (Transport layer)
# Sjednički sloj (Session layer)
# Prezentacijski sloj (Presentation layer)
# Aplikacijski sloj (Application layer)

Zbog uštede na količini protoka podataka pojedini slojevi se objedinjuju ili zamjenjuju drugima kako bi se postigla što veća efikasnost mreže.
	

### Fizički sloj
definiše fizičke i električne komponente mreže. princip se zasniva na prijenosu niza 0 ili 1 preko komunikacionog kanala ( bakarna žica, optičke staklene niti, koaksijalni kablovi, radiotalasi.. ). definiše detekciju prenosa, vrši višekorisnički prijenos podataka i otkriva druge korisnike

### Sloj podataka 
definiše strategiju dijeljenja pristupa fizičkom mediju.

### Mrežni sloj
omogućava komunikaciju otvorenih sistema u uspostavljanju produžavanja i prekida komunikacija. Na ovom sloju žive i rade protokoli. Glavna mu je funkcijaja prenos podataka kroz cijelu mrežu, od izvora do odredišta i to u više skokova.

### Transportni sloj
treba da osigurava pouzdan prenos podataka.

### Sjednički sloj
omogućava da 2 entiteta izmjenjuju podatke međusobno  i veoma je važan, jer obezbjeđuje komunikaciju postavlja početak veze i prekida "sjednicu".

### Prezentacijski sloj
vrši konverziju podataka ( u cijele brojeve ). Svi podaci koji se šalju u mrežu moraju biti mrežnog formata.

### Aplikacijski sloj
je najviši sloj i to su aplikacije koje koristimo i njihovo djelovanje vidimo na monitoru kao npr. mail klijenti, IE, i sl.

## Vanjski linkovi 
* Javvinov rječnik protokola
* Indeks mrežnih protokola

Kategorija:Računarske mreže
Freeware

**Freeware** je vrsta softwarea, koja se može zakonito koristiti bez kupovine ili plaćanja licence. Freeware se ne smije zamijeniti sa open source software-om, koji je opet sasvim drugačiji izraz.

Mnogi poznati programi (software), pogotovo oni koji imaju veze sa internetom, su freeware kao na primjer Adobe Reader* ili Microsoftov internet browser *Internet Explorer''. 

Podkategorija freeware-a je adware, gdje se software može koristiti besplatno, ali koji sadrži reklame u sebi.

Postoje i druge, manje ili više ekzotične, varijante, kao npr. postcardware, gdje korisnik mora poslati razglednicu iz svog grada ili područja osobi koja je napravila dotični software.

Često se može donirati novac ili oprema osobama koje su napravile freeware, ali je to isključivo na volonterskoj bazi, jer inače ne bi se radilo o freeware-u.
## Također pogledajte 
* Terragen
## Vanjski linkovi 
* Freeware alternative vlasničkom softveru

Kategorija:Softver
Angra Pequena

mini|desno|Mali zaliv kod Lüderitz, Namibija
**Angra Pequena** (portugalski: *mali zaliv*) je bila manja teritorija uz obalu u jugozapadnoj Africi.

Otkrivena je od strane portugalskog moreplovca Bartolomeu Diasa u 1487. godini. Na njenoj teritoriji je njemački trgovac Adolf Lüderitz napravio trgovačku stanicu pod imenom Lüderitz. Zbog straha da će Velika Britanija anektirati ovu teritoriju, Njemačko carstvo je 7. augusta 1884. godine proglasilo protektorat nad ovom teritorijom. Ovaj protektorat će kasnije prerasti u Njemačku jugozapadnu Afriku, koja će još kasnije prerasti u Namibiju.

## Također pogledajte 
* Adolf Lüderitz
* Njemačko carstvo

## Reference 
## Vanjski linkovi 
Kategorija:Namibija
Kategorija:Njemačka jugozapadna Afrika
ARCNET

**ARCNET** (*Attached Resource Computer NETwork*) je mrežni protokol za LAN mreže, ima sličnu namjenu kao Ethernet i Token Ring protokoli. ARCNET je bio prvi široko prihvaćeni mrežni sistem za umrežavanje računara koji je postao popularan 1980-tih godina. Izvorno ARCNET koristi RG-62/U koaksijalne kablove i pasivne ili aktivne hubove u zvjezdastoj topologiji. U ranim 1990-tim Thomas-Conrad korporacija je razvila 100 Mbit/s TCNS mrežu, baziranu na ARCNET protokolu, koja je podržavala RG-62, twisted-pair, i optičko vlakno. Razvoj ARCNET-a je prekinut pojavom jeftinih rješenja za 100 Mbit/s Ethernet mreže.
## Reference 
## Vanjski linkovi 
* https://web.archive.org/web/20160325011105/http://www.arcnet.com/
* http://www.fundinguniverse.com/company-histories/Datapoint-Corporation-Company-History.html

Kategorija:Računarske mreže
Kategorija:Mrežni protokoli
Bartolomeu Dias

mini|150px|Statua Bartolomea Diasa u Londonu
**Bartolomeu Dias** ili **Diaz** ( oko 1450. na moru kod Rta dobre nade, 
29. maj 1500.), portugalski pomorac i istraživač. Dias je prvi evropljanin koji je, još od antike, dospio 1488. do Rta dobre nade i kroz Atlantski okean do istočne obale Afrike.

Gotovo ništa se ne zna o Diasovom ranom životu.

1486 Diasu je povjerena ekspedicija od tri broda da istraži krajnji jug Afrike. Sa ostala dva broda su zapovjedali Joao Infante i Diasov brat (nepoznatog imena).

Krenuli su na put u aprilu 1487. Nakon 6. januara 1488. Dias se odmaknuo od obale zbog velikog nevremena. Kada se nakon nekoliko dana vrijeme smirilo, Dias je krenuo nazad prema kopnu. Međutim, kopno se nije vidjelo i Dias je samo plovio prema sjeveru. Došao je do kopna 3. februara.
Dias je oplovio oko Rta dobre nade. Vrijeme je bilo toliko loše da se rt nije vidio. Dias je na povratku, a zbog lošeg vremena, rt nazvao **Cabo das Tormentas** (*Olujni rt*). Kasnije ga je portugalski kralj Ivan II. preimenovao u **Cabo da Boa Esperança** (*Rt dobre nade*), jer se postao redovna plovna ruta za Indiju. Uprkos lošem vremenu, Dias je došao i do ušća Velike riblje rijeke, na području današnje Južnoafričke Republike. Dias je tako postao prvi evropljanin koji je plovio i istraživao na jugu Afrike.
Kada se Portugalci nisu uspjeli sporazumiti s domorocima, došlo je do sukoba. Dias je prihvatio jednoglasni zahtjev svih oficira i pristao na povratak. Dias je dospio do istočne obale Afrike i zaključio da je ovaj put plovan i njime je moguće doći do Indije. Zanimljivo je de je Dias oplovio cijeli Rt dobre nade, ali je vidio njegovo kopno tek na povratku. Zatim se vratio u Portugal, vjerovatno u decembru 1488. Nije poznato kako je Dias primljen kod kralja.

1497. je Dias zapovjedao jednim brodom u ekspediciji od 5 brodova Vasca da Game na putu u Indiju.

1500. je Dias zapovjedao jednim brodom u novoj ekspediciji od 13 brodova koju je predvodio Pedro Alvares Cabral. Krenuvši na istok, prvi su dospjeli do današnjeg Brazila. Tu su se zadržali svega 10 dana, a zatim su krenuli prema Indiji. Dias je nestao u nevremenu kod Rta dobre nade. U nevremenu su izgubljena 4 od 13 brodova.

Diasov unuk Paulo Dias de Novais je bio jedan od glavnih kolonizatora južne Afrike u 16. vijeku.

Dias, Bartolomeu
HomePlug

[400p|mini|desno|Primjer [LAN mreže izvedene pomoću električnih vodiča i homeplug adaptera, gdje su spojeni printer i računari sa pristupom WAN mreži - internet]]

Umrežavanje preko električnih žica je veoma jednostavno i jeftino, ne traži nove kablove, ali i ne nudi previsoke brzine prijenosa. PowerPacket je ime tehnologije koju je razvio Intellon a koju je odabrao HomePlug Alliance kao standard, dok je prethodnik bila Passport tehnologija. PowerPacket uređaji koji su uključeni u električne utičnice se na računar spajaju preko USB-a ili preko mrežne kartice (ethernet). Kada se adapter priključi na računar jedino što treba je konfigurasati softver koji dođe uz uređaje. Za priključivanje novog računara na jednu ovakvu mrežu je potrebno samo uključiti adapter u električnu utičnicu, a isti povezati sa računarom, da bi potom softver instaliran na računar prepoznao ostale računara ili printere. PowerPacket tehnoglogija koristi peer-to-peer ravnopravnu mrežu. Adapteri ne troše električnu struju. Mana ovakvih mreža je što imaju prilično malu brzinu (oko 14 Mbps).

## Također pogledajte 
* Strujni internet

## Reference 
## Vanjski linkovi 
Kategorija:Računarske mreže
Julije Klović

[mini|desno|200p|[El Greco, Portret Julija Klovića, detalj.]]

**Julije Klović** (), (Grižane, Hrvatska u Personalnoj Uniji s Mađarskom, 1498. - Rim Papinska Država, 5. januar 1578.) bio je slikar minijaturista, koji je uglavnom bio aktivan u renesansnoj Italiji. Smatra se najvećim umjetnikom iluminacije u vrijeme italijanske visoke renesanse i vjerovatno posljednjim značajnim umjetnikom u dugoj tradiciji iluminiranih rukopisa, prije nekih modernih preporoda. 

Slikar minijaturista zvan i "Michelangelo minijature". S osamnaest godina odlazi u  Veneciju gdje uči slikarstvo od Raffaellovog učenika. Odlazi poslom u Mađarsku, a potom se vraća u Italiju, gdje u Mantovi postaje svećenik i živi u samostanu pored Padove. Napušta redovništvo i radi širom Italije: Peruggia, Rim, Firenca, Parma, Piacenza. 

Bio je u dodiru s Michelangelom, Vasarijem, Bruegelom, rimskom plemićkom porodicom Colonna i El Grecom  koji je izradio dva Klovićeva portreta (vidi na dnu).

Minijature i iluminacije rukopisa čuvaju se širom svijeta: *Beatissimae Mariae Virginis Officium* (London), ''Stanze di Eurialo d'Ascoli* (Beč), *Časoslov Farnese* ili *Officium Virginis'' (New York), od kojih je ovaj posljednji remek djelo minijature svjetskih razmjera.

## Galerija 

Datoteka:Giulio Clovio 001.jpg|Klovićeva minijatura]]
Datoteka:Julije_Klovic 2.jpg|El Greco, Giulio Clovio, oko 1571-1572. godine, 58 x 86 cm,  Museo e Gallerie Nazionali di Capodimonte, Napulj

## Djela 
* Časoslov Farnese
* Bogorodica s usnulim Isusom, Svetim Josipom i Ivanom Krstiteljem
* Uskrsnuće

## Reference 
## Vanjski linkovi 
* Problem Klovićevog rodnog mjesta

Kategorija:Hrvatski slikari
Kategorija:Rođeni 1498.
Kategorija:Umrli 1578.
Kategorija:Italijanski slikari
Kategorija:Biografije, Vinodolska općina
Časoslov Farnese

**Časoslov Farnese**, molitvena je knjiga koju je za svog mecenu u Rimu **Julije Klović** brižljivo oslikavao punih devet godina (1537. - 1546.).

Stoljećima zaokuplja pažnju i izaziva divljenje svoje rijetke i izabrane publike. Već Klovićev prvi životopisac, njegov savremenik i prijatelj, Giorgio Vasari, iscrpno opisuje svaku pojedinu minijaturu iz te knjižice, tako važne za historiju minijature. Mogli bismo je - kao što su Klovića prozvali Michelangelom sitnoslikarstva - nazvati sikstinskom kapelom džepnog formata. Stoga nije čudno što ta malena knjiga na poseban način privlači proučavatelje Klovićevog opusa i historije minijaturnog slikarstva uopšte.

## Minijature iz Časoslova Farnese 

Datoteka:Clovio magi.jpg
Datoteka:Giulio Clovio adoration.jpg
Datoteka:Farnese hours. M.69.jpg

## Također pogledajte 
* Julije Klović

## Reference 
## Vanjski linkovi 
Kategorija:Slikarstvo
MP3

**MPEG-1 ili MPEG-2 audio sloj III**, češće poznat kao **MP3**, jeste zvučni format za digitalni zvuk koji koristi oblik kompresije sa gubitkom podataka. Ovo je uobičajen zvučni format za korisnički zvučni streaming ili pohranjivanje, kao i de facto standard digitalnog zvučnog sažimanja za prijenos i plejbek muzike na većini digitalnih izvođača zvuka.

Korištenje kompresije sa gubitkom podataka dizajnirano je da uveliko smanji količinu podataka potrebnih za predstavljanje zvučnog snimka koji i dalje zvuči kao vjerodostojna reprodukcija originalnog nekompresiranog zvuka za većinu slušaoca. Datoteka MP3 koja se kreira koristeći podešenja od 128 kbit/s rezultirat će u datoteci koja je oko 1/11 veličine CD datoteke kreirane iz originalnog zvučnog izvora (44.100 uzoraka po sekundi × 16 bita po uzorku × 2 kanala = 1.411.200 bita/s; MP3 kompresiran na 128 kbit/s: 128.000 bit/s (1 k = 1.000, ne 1024, jer je ovo brzina prijenosa; omjer: 1.411.200/128.000 = 11,025). MP3 datoteka može također biti konstruirana pri višim i nižim brzinama prijenosa, sa višim ili nižim rezultatima kvaliteta.

Kompresija vrši smanjenje preciznosti na nekim dijelovima zvuka koji se smatraju da su izvan opsega čula kod većine ljudi. Ova metoda se obično smatra kao percepcijsko kodiranje. Ona koristi psihoakustične modele radi odbacivanja ili smanjenja preciznosti komponenata koje su dostupne ljudskom sluhu, a onda snima preostale informacije u efektivnom načinu.

MP3 je dizajniran od strane *Moving Picture Experts Group* (MPEG) kao dio njihovog MPEG-1 standarda koji je kasnije proširen u MPEG-2 standard. Prva podgrupa za zvuk bila je formirana od strane nekoliko timova inženjera u ustanovama: Fraunhofer IIS, Univerzitet u Hannoveru, AT&T-Bell Labs, Thomson-Brandt, CCETT i ostalim. MPEG-1 Audio (MPEG-1 dio 3), koji je uključen u MPEG-1 zvučni sloj I, II i III, prihvaćen je kao nacrt odbora ISO/IEC standarda 1991, finaliziran 1992. i objavljen 1993. (ISO/IEC 11172-3:1993). Unazad kompatibilni MPEG-2 zvuk (MPEG-2 dio 3) sa dodatnim brzinama prijenosa i brzina uzoraka objavljen je 1995. (ISO/IEC 13818-3:1995).

## Reference 
## Vanjski linkovi 
Kategorija:Zvučna kompresija
Astrofizika

[right|thumb|280px|[NGC 4414, je tipična spiralna galaksija u sazviježđu Coma Berenices. Ima prečnik oko 56.000 svjetlosnih godina i udaljena je nekih 60 miliona svjetlosnih godina .]]

**Astrofizika** je grana astronomije koja se bavi fizikom svemira pridavajući veću pažnju "prirodi nebeskih tijela, nego njihovim mjestima ili kretanjima u svemiru." Među nebeskim tijelima koja se proučavaju su: Sunce, ostale zvijezde, galaksije, vansolarne planete, međuzvjezdana tvar i svemirsko mikrotalasno pozadinsko zračenje. Njihovo zračenje se ispituje kroz sve dijelove elektromagnetnog spektra, a osobine koje se ispituju su: sjaj, gustoća, temperatura i hemijski sastav. Pošto je astrofizika širok pojam, *asrofizičari* obično primjenjuju više disciplina iz fizike, kao što su: mehanika, elektromagnetizam, statistička mehanika, termodinamika, kvantna mehanika, relativnost, nuklearna fizika, fizika čestica, atomska, molekularna i optička fizika.

U praksi, moderno astronomsko istraživanje često uključuje znatan udio rada iz oblasti teorijske i posmatračke fizike. Još uvijek nedostižna područja istraživanja za astrofizičare, (koja su od velikog interesovanja za javnost), su njihovi pokušaji da odrede: osobine crne materije, mračne energije i crne rupe; mogućnosti putovanja kroz vrijeme, mogućnosti nastanka crvotočina, ili da li multiverzum postoji;  postanak i konačna sudbina svemira. Oblasti koje proučavaju teorijski astrofizičari su: nastanak i evolucija Sunčevog sistema; zvjezdana dinamika i zvjezdana evolucija; nastanak i evolucija galaksija, magnetohidrodinamika, velike strukture svemira, materija u svemiru, porijeklo svemirskih zraka, opća relativnost, fizička kosmologija, uključujući kosmologiju struna i fiziku astrodjelića.

Astrofizika se može studirati za nivoe bakalaureat, magistar i doktor nauka na odsjecima za fiziku ili astronomiju na više univerziteta.

## Također pogledajte 
*Astronomija

## Reference 
## Vanjski linkovi 
* International Journal of Modern Physics D from World Scientific
* Cosmic Journey: A History of Scientific Cosmology  from the American Institute of Physics
* Prof. Sir Harry Kroto, NL, Astrophysical Chemistry Lecture Series.  8 Freeview Lectures provided by the Vega Science Trust.
* Stanford Linear Accelerator Center, Stanford, California
* Institute for Space Astrophysics and Cosmic Physics
* Astrophysical Journal
* Astronomy and Astrophysics, a European Journal
* List and directory of peer-reviewed Astronomy / Astrophysics Journals 
* Master of Science in Astronomy and Astrophysics
* Ned Wright's Cosmology Tutorial, UCLA
* UNLV Astronomy & Astrophysics department


Kategorija:Astronomske poddiscipline
Balet

mini|desno|300px|Balet na sceni
**Balet** je muzičko-scensko plesno djelo s dramskim sadržajem. Karakteriziraju ga otvoreni položaj stopala (noga iz kuka zarotirana prema vani) i graciozni ali strogo kontrolirani pokreti. Prvi put se spominje u 16. vijeku. Naziv "ballet de cours" zapravo je označavao skup dvorskih plesova prilagođenih za izvođenje na sceni. Bio je izuzetno popularan naročito na francuskom dvoru, pogotovo u vrijeme kralja Luja XIV, koji je i sam nastupao kao baletan, i koji je osnovao prvu baletnu školu.

Nakon gotovo 300-godišnje prevlasti Francuza, baletnom scenom su "zagospodarili" ruski umjetnici. I danas mnogi smatraju da najljepši balet izvodi baletni ansambl moskovskog "Boljšoj teatra". Najpoznatiji i najizvođeniji klasični baleti su "Labuđe jezero", "Ščelkunčik" i "Trnoružica" Petra Iljiča Čajkovskog.

## Također pogledajte 
* Sarajevski balet

## Vanjski linkovi 
* American Ballet Theatre's Online Ballet Dictionary

Kategorija:Plesovi
Kategorija:Muzičke forme
Kategorija:Balet
Eleanor Roosevelt

**Anna Eleanor Roosevelt** (11. oktobar 1884 – 7. novembar 1962) bila je američka politička ličnost, diplomata i aktivistkinja. Bila je prva dama Sjedinjenih Američkih Država s najdužim mandatom, tokom četiri predsjednička mandata svog supruga Franklina D. Roosevelta, od 1933. do 1945. Predsjednik Harry S. Truman kasnije ju je nazvao "Prvom damom svijeta" u znak poštovanja prema njenim dostignućima u oblasti ljudskih prava.

Roosevelt je 1999. bila rangiran kao deveta među deset najcjenjenijih ljudi 20. vijeka na Gallupovoj listi, i utvrđeno je da je rangirana kao najcjenjenija žena u trinaest različitih godina između 1948. i 1961. u Gallupovoj godišnjoj anketi najcjenjenijih žena. Periodična istraživanja koja provodi Istraživački institut Siena Collegea kontinuirano pokazuju da historičari ocjenjuju Roosevelt kao najznačajniju američku prvu damu.

## Biografija
Roosevelt je bila član uglednih i bogatih porodica Roosevelt i Livingston i nećakinja predsjednika Theodorea Roosevelta. Nakon toga, oba partnera su počela imati nezavisne programe, i Eleanor se pridružila Ženskoj sindikalnoj ligi i postala aktivna u Demokratskoj stranci države New York. Pomogla je u uvjeravanju svog muža da ostane u politici nakon što je 1921. godine obolio od paralize. Nakon Franklinovog izbora za guvernera New Yorka 1928. godine, i tokom ostatka Franklinove političke karijere, Roosevelt se redovno javno pojavljivala u njegovo ime; i kao prva dama, dok je njen suprug bio predsjednik, uveliko je uticala na sadašnji obim i budućnost te uloge.

Roosevelt je, u svoje vrijeme, bila jedna od najcjenjenijih i najmoćnijih žena na svijetu.

## Reference
## Vanjski linkovi
*

Kategorija:Rođeni 1884.
Kategorija:Umrli 1962.
Kategorija:Biografije, New York
Kategorija:Amerikanci porijeklom iz Nizozemske
Kategorija:Amerikanci porijeklom iz Ulstera
Kategorija:Prve dame Sjedinjenih Američkih Država